সাধাৰণতে বিবাহ অনুষ্ঠান সমূহত দৰা-কইনাৰ বন্ধুসকলে তেওঁলোকৰ দৰা বা কইনা বন্ধুৰ সৈতে সচৰাচৰ কিছুমান ধেমালি কৰা দেখা যায় । বেছিভাগেই গীত-নৃত্য প্ৰদৰ্শন কৰি,জেতুকা,মাহ-হালধি লগাই এই উৎসৱক এক অনন্য মাত্ৰা প্ৰদান কৰে । কিন্তু শেহতীয়াকৈ চিকাগোৰ পৰা ভাইৰেল হোৱা এটা ভিডিঅ'ই এইবাৰ এজন বন্ধুক তেওঁৰ বিয়াত এনে এক উপহাৰ দিলে যি আছিল তেওঁৰ কল্পনাৰো অতীত । এক আচৰিত ধৰণৰ অগতানুগতিক কাম কৰি নিজৰ দৰা বন্ধুক উপহাৰ দিলে তেওঁৰ দুজন পুৰুষ বন্ধুৱে ।
শেহতীয়াকৈ ভাইৰেল হোৱা এই ভিডিঅ'টোত এজন ভাৰতীয় বন্ধুৰ বিয়ালৈ শাৰী পিন্ধি গ'ল দুজন পুৰুষ বন্ধু । চিকাগোৰ ৰাজপথত খোজ কাঢ়ি যোৱা এই দুই পুৰুষ বন্ধুৱে 'শাৰী কেৱল ছোৱালীয়েহে পিন্ধিব পাৰে' বুলি ভবা পূৰ্বধাৰণাক যেন ছিন্নভিন্ন কৰি পেলালে । দৰাৰ "বেষ্ট ফ্ৰেণ্ড" কেইজনে কপালত ফোঁট আৰু শাৰী পিন্ধি নিজকে যেন নিখুঁত ভাৱে ভাৰতীয় নাৰীৰ ৰূপত ডাঙি ধৰিলে । যাক দেখি অবেগিক হৈ পৰিল দৰা বন্ধু গৰাকী । আনহাতে সামাজিক মাধ্যমতো দ্ৰুতগতিত ভাইৰেল হৈ পৰিছে পুৰুষসকলে এনে অসাধাৰণ সাজ-পোছাকেৰে বন্ধুৰ বিবাহ অনুষ্ঠানলৈ যোৱা এই ভিডিঅ'টো ।
এই ভিডিঅ' ক্লিপটো সামাজিক মাধ্যমত আপলোড কৰিছে পেৰাগন ফিল্মছ, চিকাগো ৱেডিঙৰ ভিডিঅ' গ্ৰাফাৰসকলে। ভিডিঅ'টোৰ কেপচনত লিখা আছিল যে এক বিবাহ অনুষ্ঠানৰ ৰাতিপুৱা দৰাৰ ২ জন শ্ৰেষ্ঠ বন্ধুৱে শাৰী পিন্ধি মিচিগান এভিনিউত খোজ কাঢ়িছে।
বিশ্বৰ আটাইতকৈ দামী জোতাযোৰৰ মূল্য কিমান জানেনে ?
কি ৰোগত আক্ৰান্ত জনপ্ৰিয় শিল্পী 'চেলিন ডিয়ন'?
বাওঁহাতৰ অনামিকা আঙুলিতহে বিয়াৰ আঙঠি কিয় পিন্ধোৱা হয় ? কোন দেশত কি বিশ্বাস কৰা হয় !!
বিশ্বৰ আটাইতকৈ দামী জোতাযোৰৰ মূল্য কিমান জানেনে ?
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
